የኢትዮጵያ ኤሌክትሪክ አገልግሎት ሠራተኛ በባልደረባቸው ተገደሉ
የኢትዮጵያ ኤሌክትሪክ አገልግሎት የደቡብ አዲስ አበባ ክልል የቴክኒክ ኃላፊ በሽጉጥ ተገደሉ፡፡ ግድያው የተፈጸመው ዛሬ ከሰዓት በኋላ ነው፡፡ኃላፊው አቶ ይታያል  ካሳሁን የሚባሉ ሲሆን፣ ግድያውን ፈጽመዋል የተባሉት ተጠርጣሪ ደግሞ የአገልግሎቱ ቴክኒሻን (ሱፐርቫይዘር) የሆኑት አቶ ጌትነት ኃይሌ መሆናቸው ታውቋል፡፡ አቶ ጌትነት ከሟች ቢሮ ገብተው ረዘም ላሉ ደቂቃዎች ከአቶ ይታያል ጋር ሲነጋገሩ እንደቆዩና ከቢሮው ፈጥነው በመውጣት እጃቸውን ለቂርቆስ ክፍለ ከተማ ፖሊስ መምሪያ መስጠታቸው ታውቋል፡፡ የሟች አቶ ይታያል አስከሬን ወደ ዳግማዊ ምኒልክ ሆስፒታል እንደተላከና በነገው ዕለት ወደ ትውልድ ቦታቸው ጎጃም ተወስዶ ሥርዓተ ቀብራቸው እንደሚፈጸም ሪፖርተር ከሥራ ባልደረቦቻቸው ተረድቷል፡፡